Document ID: 32011D0626

РЕШЕНИЕ ЗА ИЗПЪЛНЕНИЕ НА КОМИСИЯТА
от 22 септември 2011 година
за предоставяне на дерогация във връзка с изпълнението на Регламент (ЕО) № 762/2008 на Европейския парламент и на Съвета за предоставянето от държавите-членки на статистика относно аквакултурите по отношение на Чешката република, Великото херцогство Люксембург и Република Австрия
(нотифицирано под номер C(2011) 6533)
(само текстовете на немски, френски и чешки език са автентични)
(2011/626/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 762/2008 на Европейския парламент и на Съвета от 9 юли 2008 г. за предоставянето от държавите-членки на статистика относно аквакултурите и за отмяна на Регламент (ЕО) № 788/96 на Съвета (1), и по-специално член 8, параграф 1 от него,
като има предвид, че:
(1)
В съответствие с член 8 от Регламент (ЕО) № 762/2008, когато включването в статистиката на определен сектор от дейности, свързани с аквакултурите, би причинило затруднения, които са несъразмерни с оглед значимостта на този сектор, Комисията може да разреши на държава-членка да изключи от предоставените национални данни онези данни, които се отнасят до този сектор, или да използва методи за приблизително изчисление, използвани за предоставяне на данни за повече от 10 % от общата продукция.
(2)
Чешката република, Великото херцогство Люксембург и Република Австрия подадоха искания за предоставяне на дерогации.
(3)
Въз основа на информацията, предоставена от Чешката република, Великото херцогство Люксембург и Република Австрия, е целесъобразно тези дерогации да бъдат предоставени.
(4)
Мерките, предвидени в настоящото решение, са в съответствие със становището на Постоянния комитет за земеделска статистика, учреден с Решение 72/279/ЕИО на Съвета (2).
(5)
Мерките, предвидени в настоящото решение, допълват Решение 2010/76/ЕС на Комисията от 9 февруари 2010 г. за предоставяне на преходен период за изпълнението на Регламент (ЕО) № 762/2008 на Европейския парламент и на Съвета за предоставянето от държавите-членки на статистика относно аквакултурите що се отнася до Чешката република, Германия, Гърция, Австрия, Полша, Португалия и Словения (3),
ПРИЕ НАСТОЯЩОТО РЕШЕНИЕ:
Член 1
1. Чешката република може да предоставя за стойността на продукцията от всеки вид, различен от Cyprinus carpio (шаран), само приблизително изчислени данни за срок, изтичащ на 31 декември 2012 г.
2. Настоящата дерогация се предоставя за референтните години 2009-2011.
Член 2
1. На Великото херцогство Люксембург се предоставя дерогация от задължението му да предоставя статистика за целия сектор на аквакултурите за срок, изтичащ на 31 декември 2012 г.
2. Настоящата дерогация се предоставя за референтните години 2008-2011.
Член 3
1. Република Австрия може да предоставя за стойността на продукцията от всеки вид и за продукцията от всеки вид в сектора на рибарниците и развъдниците само приблизително изчислени данни за срок, изтичащ на 31 декември 2012 г.
2. Настоящата дерогация се предоставя за референтната 2011 година.
Член 4
1. Адресати на настоящото решение са Чешката република, Великото херцогство Люксембург и Република Австрия, като те се нотифицират относно решението.
2. Настоящото решение поражда действие от момента на нотифициране.
Съставено в Брюксел на 22 септември 2011 година.

Labels: 4
19
6
12
15